b'\n_START_ARTICLE_\nPaskutinis tango Pary\xc5\xbeiuje\n_START_SECTION_\nTurinys\n_START_PARAGRAPH_\nPary\xc5\xbeiuje susitinka Jis ir Ji. Jis\xc2\xa0\xe2\x80\x93 45-eri\xc5\xb3 amerikietis, neseniai prarad\xc4\x99s \xc5\xbemon\xc4\x85 ir dar nei\xc5\xa1sivaduojantis i\xc5\xa1 depresijos. Ji\xc2\xa0\xe2\x80\x93 dvigubai jaunesn\xc4\x97 ekscentri\xc5\xa1ka student\xc4\x97. J\xc5\xb3 romanas gal\xc4\x97jo b\xc5\xabti trumpalaikis, ta\xc4\x8diau kuo toliau, tuo j\xc5\xb3 santykiai darosi vis sud\xc4\x97tingesni. Ji nori pastovumo ir labiau apibr\xc4\x97\xc5\xbet\xc5\xb3 santyki\xc5\xb3, tod\xc4\x97l, nor\xc4\x97damas j\xc4\x85 i\xc5\xa1laikyti, jis turi pasikeisti. Jausdamas, kad aistra gesta, Jis pradeda pasakoti apie save ir tokiu b\xc5\xabdu griauna Jos iliuzijas. Supratusi, kad jai tai tebuvo trumpalaikis susi\xc5\xbeav\xc4\x97jimas, Ji nusprend\xc5\xbeia visk\xc4\x85 nutraukti, ta\xc4\x8diau Jis nesutinka. Galiausiai Ji pasako Jam savo vard\xc4\x85, tuo pa\xc4\x8diu metu paleisdama \xc4\xaf j\xc4\xaf kulk\xc4\x85\xe2\x80\xa6'